Diari Oficial de la Generalitat Valenciana


Sumari del DOGV 4227, del 12-04-2002 (2002/2961)

RESOLUCIÓ de 28 de febrer de 2002, de la Direcció General de Treball i Seguretat Laboral, per la qual es disposa el registre i la publicació de l'acta de la Comissió Paritària de la taula salarial definitiva per al 2001 i la taula salaria provisional per al 2002 del Conveni Col·lectiu de Treball del sector d'Oficines i Despatxos de les províncies de València i Castelló (Codi 8000495).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/2961


Data del document
:   28-02-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * Castelló de la Plana
    * València
    * conveni col·lectiu
    * professió administrativa

RESOLUCIÓ de 28 de febrer de 2002, de la Direcció General de Treball i Seguretat Laboral, per la qual es disposa el registre i la publicació de l'acta de la Comissió Paritària de la taula salarial definitiva per al 2001 i la taula salaria provisional per al 2002 del Conveni Col·lectiu de Treball del sector d'Oficines i Despatxos de les províncies de València i Castelló (Codi 8000495). [2002/2961]
  
Vista l'acta de la Comissió Paritària sobre les taules salarials, definitiva per al 2001 i provisional per al 2002, del Conveni Col·lectiu de Treball del sector d'Oficines i Despatxos de les províncies de València i Castelló, acordada per les centrals sindicals CCOO, UGT i SI i per la Asociación Empresarial de Oficinas y Despachos de la Comunidad Valenciana en data 15 de gener de 2002, presentada davant d'aquesta Direcció General de Treball i Seguretat Laboral, el dia 18 de febrer de 2002, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda
  
Primer
  
Ordenar que s'inscriguen en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i que es dispositen les taules salarials del conveni.
  
Segon
  
Disposar que es publiquen en el Diari Oficial de la Generalitat Valenciana.
  
València, 28 de febrer de 2002. El director general de Treball i Seguretat Laboral: Román Ceballos Sancho
  
Acta Comissió Paritària Conveni Oficines i Despatxos per a les Províncies de València i Castelló
  
Assistents
  
Mª Carmen Pleite (AEOD. PV.)
  
Andrés Moreno (AEOD.PV.)
  
Lourdes Sanz (AEOD.PV.)
  
José María Puchades(ZZGJPN-IC.NT.FL.)
  
J. Francisco Pérez Llopis. (S.I.)
  
Encarna Martín (FES-UGT.PV.)
  
Lola Navarro (FES-UGT.PV.)
  
Margarita Fuentes (FES-UGT.PV.)
  
Mª Dolores Fernández (FES-UGT.PV.)
  
A València a les 09.30 h. del dia 15 de gener de 2002, es reuneix la Comissió Paritària del Conveni d'Oficines i Despatxos de València i Castelló en els locals de la Federació de Serveis de la UGT del PV, per a tractar el següent:
  
Ordre del dia
  
1. Article 38-A) Clàusula de revisió salarial
  
Primer. D'acord amb l'article 38.A) del vigent conveni col·lectiu, sobre clàusula de revisió salarial, s'aproven les taules salarials definitives per a l'any 2001, ja que el IPC real se situa en el 2,7% i la previsió per a aquest any fou del 2%. En les taules al IPC real s'afegeix el 0,5% com consta en la clàusula de revisió. L'increment total sobre les taules de l'any 2000 és del 3,2%. Annex I
  
Segon. D'acord amb l'article 38.A) del vigent conveni col·lectiu, sobre clàusula de revisió salarial, s'aproven les taules salarials provisionals per a l'any 2002 amb un increment del 2% sobre les taules de l'any 2001. Una vegada es constate el IPC real per a aquest any, es procedirà a la regularització igual que en les de l'any 2001. Annex II.
  
Tercer. S'acorda trametre la present acta a l'autoritat laboral, per al seu dipòsit i publicació.
  
Quart. Facultar la senyora Mª. Carmen Pleite Broseta, amb DNI 63.609.008-B per a procedir al dipòsit de la present acta i altres documents, davant de l'òrgan administratiu corresponent per a la tramitació i efectes.